**KUTSESTANDARD**

**Meisterjuuksur, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Meisterjuuksur, tase 5 | 5 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Meisterjuuksur teenindab kliente professionaalsel tasemel, arvestades nende soove, vajadusi ja isikupära. Ta töötab meeskonnas või iseseisvalt, vastutades oma töö lõpptulemuse eest. Töö eeldab suhtlemist klientide, partnerite ja kolleegidega.  Meisterjuuksur on kursis moetrendidega, nõustab klienti teenuste ja toodete valikul.  5. taseme meisterjuuksur juhendab kaastöötajaid ja korraldab salongi tööd.  Valdavalt töötab juuksur seistes ja sundasendis. Juuksuritöös kasutatavad ained võivad põhjustada allergiat. Tööaeg on paindlik, vajadusel töötatakse puhkepäevadel ja erinevates töökeskkondades.  Kutsealal on kehtestatud ka kutsestandard juuksur, tase 4. |
| Ettepanekud/kommentaarid: |
| **A.2 Tööosad (kompetentsid)** |
| A.2.1 Juuste ja peanaha hooldamine  A.2.2 Juuste lõikamine  A.2.3 Barbertehnikad  A.2.4 Juuksestruktuuri püsimuutmine  A.2.5 Juuste värvimine  A.2.6 Soengu kujundamine  A.2.7 Stiili loomine  A.2.8 Juhtimine  A.2.9 Juhendamine |
| **A.3 Kutsealane ettevalmistus** |
| Meisterjuuksurina töötavad tavaliselt inimesed, kellel on kas erialane kutseharidus ja töökogemus või on erialased oskused omandatud töö käigus. |
| **A.4 Enamlevinud ametinimetused** |
| Juuksur, meisterjuuksur. |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Kasvav tähtsus on personaalse brändi loomisel ja arendamisel, ettevõtluskeskkonna tundmisel ning turunduslikul tegevusel. Erialastest oskustest on kasvav tähtsus tehnikate ja materjalide tundmisel. |
| Ettepanekud/kommentaarid: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kutse taotlemisel tuleb tõendada üldoskused ja kõik kompetentsid. |

|  |
| --- |
| **B.2. Meisterjuuksur, tase 5** **üldoskused** |
| Tegevusnäitajad:   1. järgib eetika ning konfidentsiaalsuse põhimõtteid; 2. järgib tööohutus- ja hügieeninõudeid; 3. kasutab ressursse säästvalt; 4. kasutab ergonoomilisi töövõtteid; 5. hoiab oma töökoha korras ja puhtana; 6. suhtleb kliendiga viisakalt ja järgib klienditeeninduse head tava, arvestades salongis kokkulepitud teenindusstandardeid; 7. oskab eesti keelt tasemel B1 ja valdab erialast ingliskeelset terminoloogiat (lisa 1); 8. kasutab infotehnoloogilisi vahendeid vastavalt digipädevuste enesehindamise skaala (lisa 2) iseseisva kasutaja tasemele. |
| Ettepanekud/kommentaarid: |

|  |
| --- |
| **B.3 Kompetentsid** |

**KOMPETENTSID**

|  |  |
| --- | --- |
| **B.3.1 Juuste ja peanaha hooldamine** | **EKR tase 5** |
| Tegevusnäitajad:   1. määratleb kliendi peanaha ja juuste seisundi lähtudes võimalikest riskidest ja tööprotsessist; 2. valib tööprotsessiks sobivad tooted lähtudes kliendi juuste ja peanaha seisundist ning põhjendab nende valikut kirjeldades juukses toimuvaid keemilisi protsesse (ph muutus, mõju juuste sildadele ja sidemetele jm); 3. nõustab klienti juuste ja peanaha tervisliku jätkuhoolduse teostamisel. | |
| Ettepanekud/kommentaarid: | |
| **B.3.2 Juuste lõikamine** | **EKR tase 5** |
| Tegevusnäitajad:   1. selgitab konsultatsiooni käigus välja kliendi soovid, vajadused, võimalused ja isikupära; 2. loob juukselõikuse kavandi, lähtudes juukselõikuse põhivormidest, moesuundadest ja disainipõhimõtetest (vorm, tekstuur, kompositsioon) ning joonistab lõikusskeemi; 3. lõikab juuksed, arvestades kliendi näo ja pea kuju, juuste pikkust ja tekstuuri, kasutades erinevaid lõikustehnikaid. | |
| Ettepanekud/kommentaarid: | |
| **B.3.3 Barbertehnikad** | **EKR tase 5** |
| Tegevusnäitajad:   1. kasutab juuste lõikamisel põhilisi barbertehnikaid (fade tehnika, masinatehnika, kammi-masintehnika, kääri-kammitehnika jm); 2. valmistab ette habeme ja näonaha, arvestades habemekarva struktuuri ja naha seisundit; 3. ajab habet, kasutades erinevaid habemenoavõtteid; teeb näonaha järelhooldust; 4. lõikab habet ja vuntse, kujundades neid vastavalt kliendi näo kujule, karvakasvu eripärale ja kliendi soovile ning kasutades lõikusele vastavaid töövahendeid; 5. kasutab sobivaid hooldus- ja viimistlusvahendeid ning soovitab kliendile tooteid koduseks habeme ja vuntside hoolduseks. | |
| Ettepanekud/kommentaarid: | |
| **B.3.4 Juuksestruktuuri püsimuutmine** | **EKR tase 5** |
| Tegevusnäitajad:   1. analüüsib kliendi juukseid enne töö alustamist lähtudes juuste ehitusest, struktuurist, tekstuurist, eelnenud keemilistest töötlustest; selgitab juukse sees toimuvaid struktuurimuutuseid; otsustab edasise tegevuse lähtudes juuste heaolust; 2. valib töö- ja struktuurimuutmise vahendid ja tooted vastavalt analüüsile ja eesmärgile (lokk, sirgendus); 3. teeb juuste struktuuri püsimuutuse (lokk, sirgendus) ja lõpetab protsessi, järgides tootja kasutusjuhendit; 4. soovitab kliendile koduseks järelhoolduseks juuksehooldustooteid vastavalt tehtud struktuuri püsimuutmisele. | |
| Ettepanekud/kommentaarid: | |
| **B.3.5 Juuste värvimine** | **EKR tase 5** |
| Tegevusnäitajad:   1. analüüsib kliendi juukseid enne töö alustamist lähtudes juuste ehitusest, struktuurist, tekstuurist, eelnenud keemilistest töötlustest ja kliendi soovidest; selgitab värvimisel juukse sees toimuvaid protsesse; otsustab edasise tegevuse lähtudes juuste heaolust; 2. teeb värvimise tööplaani (värviskeem, tehnikad jm) ja värvib juukseid vastavalt soovitud lõpptulemusele; 3. lõpetab värvimisprotsessi, taastades juuste ph taseme; 4. soovitab kliendile koduseks järelhoolduseks juuksehooldustooteid vastavalt tehtud värvimuutusele. | |
| Ettepanekud/kommentaarid: | |
| **B.3.6 Soengu kujundamine** | **EKR tase 5** |
| Tegevusnäitajad:   1. nõustab klienti soengu valimisel (vorm, kuju, proportsioon, sündmus) arvestades kliendi visuaalsete eripäradega; 2. teeb soenguplaani lähtudes soovitud lõpptulemusest ja kliendi soovist; 3. kasutab föönisoengute loomisel erinevaid tehnikaid ning loob teostamise tööplaani; 4. kasutab soengute loomisel erinevaid tehnikaid (kuumtöötlus, rullikeeramise tehnikad, punutised jm) ja töövahendeid; 5. loob lisajuustest soengulisandeid ja kasutab neid soengutes; 6. teeb soenguid, kasutades sobivaid töövahendeid, -tehnikaid, soenguproteese ja -lisandeid; 7. kasutab sobivaid viimistlusvahendeid vastavalt juukse tüübile ja soovitud lõpptulemusele. | |
| Ettepanekud/kommentaarid: | |
| **B.3.7 Stiili loomine** | **EKR tase 5** |
| Tegevusnäitajad:   1. tunneb soengu- ja moeajalugu, loob seoseid tänapäevase soengumoega; 2. teeb kollektsiooni projekti kasutades sobivaid tehnikaid ja töövahendeid (kuldlõige, *mindmap, moodboard, storyboard* jm); 3. loob soengukollektsiooni kujundades ühtse terviku rõivaste, meigi, keskkonna jm-ga; 4. jäädvustab kollektsiooni kasutades sobivaid tehnoloogilisi vahendeid (videokaamera, fotokaamera jm). | |
| Ettepanekud/kommentaarid: | |
| **B.3.8 Juhtimine** | **EKR tase 5** |
| Tegevusnäitajad:   1. seab eesmärke ja planeerib tegevusi, lähtudes ettevõtluskeskkonnast; koostab tegevuskava, arvestab riske ja võimalusi; 2. organiseerib ressursid (sh personal, töövahendid) ja loob tööprotseduurid; 3. algatab tegevusi, kaasab, motiveerib ja toetab meeskonna liikmeid; 4. kontrollib planeeritud tegevuste eesmärgipärast elluviimist, hindab tulemuste saavutatust vastavalt seatud standardile; teeb parendusettepanekuid. | |
| Ettepanekud/kommentaarid: | |
| **B.3.9 Juhendamine** | **EKR tase 5** |
| Tegevusnäitajad:   1. korraldab juhendamise, sh koostab tegevuskava, lähtudes töö eesmärgist, juhendatava võimetest ja olemasolevatest oskustest; 2. juhendab ja nõustab juhendatavaid, pakub tuge tekkinud probleemide ja küsimuste lahendamisel; jälgib juhendatava töö kvaliteeti, õpetades vajalikke ja kasulikke töövõtteid ning andes soovitusi tööga paremaks toimetulekuks; 3. analüüsib ja hindab koos juhendatavaga tema toimetulekut tööülesannetega ja suhtumist töösse; annab juhendatavale selgesõnaliselt tagasisidet tema tegevuse kohta, märkab edusamme ja tunnustab. | |
| Ettepanekud/kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Kersti Suve, Revalia Salongi omanik, koolitaja  Leili Liinak, Tallinna Tööstushariduskeskuse iluteeninduse valdkonna juhataja  Renaldo Paabel, C.U.T. Salongi omanik  Kertti Viru, Juuksurite Ühenduse tegevjuht  Liivi Lõhmussaar, Tartu Kutsehariduskeskuse iluteeninduse ja tekstiiliosakonna juhataja |
| 1. Kutsestandardi kinnitaja | Teeninduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Hairdresser, level 5 | |
| Soome keeles parturi-kampaaja | |
| **C.3 Lisad** | |
| Lisa 1 [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |
| Ettepanekud/kommentaarid: | |